وزارت اطلاعات ونشریات
مرکزی وزیر جناب پرکاش جاؤڈیکر نے کہا۔ یہ سوچنے کا وقت ہے کہ ہم اگلے 25 برس میں کیا حاصل کرنا چاہتے ہیں، پرکاش جاؤڈیکر نے دہلی سمیت سات مقامات پر نمائشوں کا افتتاح کیا
نئی دہلی:13،مارچ، 2021:اطلاعات ونشریات کے مرکزی وزیر جناب پرکاش جاؤڈیکر نے آج نیشنل میڈیا سینٹر نئی دہلی میں ایک فوٹو نمائش کا افتتاح کیا۔ بیورو آف آؤٹ ریچ اینڈ کمیونیکیشن کے ذریعے منعقدہ نمائش آزادی کا امرت مہوتسو کے انعقاد کیلئے اطلاعات ونشریات کی وزارت کے وسیع بیداری مہم کا حصہ ہے۔
اس موقع پر میڈیا سے گفتگو کرتے ہوئے مرکزی وزیر نے کہایہ بتانے کیلئے ملک کے سامنے یہ اہم پل ہے کہ آزادی کے بعد سے ابھی تک ہم کتنا آگے آچکے ہیں اور اگلے 25برس میں ہم کیا حاصل کرنا چاہتے ہیں۔ یقینی طور سے یہ نمائشیں اسی کے بارے میں بتاتی ہیں۔ مرکزی وزیر نے کہا کہ بڑی قیمت چکانے کے بعد ملک نے آزادی حاصل کی تھی اور یہ نمائش ان قربانیوں کے پیچھے کی کہانی کو بیان کرتی ہے۔ جناب جاؤڈیکر نے نمائشوں کے اہتمام کیلئے بی او سی کو مبارکباد دی۔
اطلاعات ونشریات کی وزارت میں سکریٹری جناب امت کھرے نے کہا کہ مرکزی وزیر داخلہ کی صدارت میں بنی قومی کمیٹی نے ہر ایک وزارت کو لوگوں کو ان لوگوں کے بارے میں تعلیم دینے کی سمت میں کام کرنے کیلئے کہا ہے جنہوں نے تحریک آزادی میں تعاون دیا کیا تھا۔ سکریٹری نے کہا کہ ان نمائشوں کا ایک ڈیجیٹل ورژن تیار کیا جارہا ہےاور 15اگست سے پہلے اس کی شروعات ہونے کا امکان ہے۔
جناب پرکاش جاؤڈیکر نے ورچوول طریقے سے چھ دیگر مقامات پر بھی فوٹو نمائشوں کا افتتاح کیا۔
- سامبا ضلع، جموں وکشمیر
- بنگلورو، کرناٹک
- پُنے، مہاراشٹر
- بھونیشور، اڈیشہ
- موئیرانگ ضلع، بشنو پور، منی پور
- پٹنہ ، بہار
سامبا، جموں میں بریگیڈیئر راجندر سنگھ پورا بگونا میں نمائش کا اہتمام کیا گیا ہے جو بریگیڈیئر راجندر سنگھ کا جائے پیدائش ہے اور انہیں کشمیر کا محافظ کے طور پر بھی جانا جاتا ہے۔ انہوں نے کشمیر میں اکتوبر 1947 میں اکیلے ہی پاکستان حمایت یافتہ قبائلیوں کا ڈٹ کر مقابلہ کیا اوراس جنگ میں اپنی جان قربان کردی تھی۔ بریگیڈیئر راجندر سنگھ اور ان کے فوجیوں نے پاکستان کے قبائلی لڑاکوں کوسری نگر تک جانے سے دیر تک روکے رکھا جب تک ہندوستانی فوج وہاں پر پہنچ نہیں گئی۔30دسمبر 1949 کو وہ آزادہندوستان کے پہلے مہاویر چکرفاتح بن گئے تھے۔
ریجنل آؤٹ ریچ بیورو،بنگلورو نے کیندریہ سدانا، کورمنگلا، بنگلورو میں نمائش کااہتمام کیا۔ بنگلورو میں نیشنل ہائی اسکول گراؤنڈ، گاندھی بھون، بنپّا پارک، فریڈم پارک اور یشونت پور ریلوے اسٹیشن جیسے تحریک آزادی سے جڑے کئی مقامات ہیں۔نمائش میں قومی سطح کے مجاہدین آزادی کے ساتھ مقامی سطح کے مجاہدین آزادی کے تعاون کو بھی اجاگر کیا گیا ہے۔
پُنے میں آغا خان پیلس میں نمائش کا انعقاد کیا گیا ہے جو ایک شاندار عمارت ہے اور یہ ہندوستان کی تحریک آزادی سے نزدیکی سے جڑا رہا ہے۔ اس نے مہاتما گاندھی، ان کی اہلیہ کستوربا گاندھی، ان کے سکریٹری مہادیو دیسائی اور سروجنی نائیڈو کے لئے جیل کے طور پر خدمات دی ہیں۔ مہاتماگاندھی اور دیگر بھارت چھوڑو آندولن کی شروعات کے بعد اس پیلس میں 9 اگست 1942 سے 6مئی 1944 تک اکیس مہینے اس پیلس میں قید رہے تھے۔ کستوربا گاندھی اور مہادیودیسائی کی محل  میں قید کے دوران موت ہوگئی تھی اور ان کی سمادھی یہیں پر واقع ہے۔ مہاتماگاندھی اور کستوربا گاندھی کی یادگار مولاندی کے پاس اسی احاطے میں بنے ہوئے ہیں۔
ریجنل آؤٹ ریچ بیورو، بھونیشور 12 سے 16 مارچ تک خوردا ضلع میں نمائش کا انعقاد کررہا ہے۔ یہ ضلع تاریخی اعتبار سے کافی اہم ہے کیوں کہ اس ضلع میں کئی مجاہدین آزادی کا جنم ہوا تھا۔ ان پانچ دنوں کے دوران نمائشوں، سمیناروں، ثقافتی پروگراموں اور دیگر مسابقوں کا انعقاد کیا جائیگا۔ پینلس میں اڈیشہ کے مجاہدین آزادی کے تعاون کو خاص طور سے اجاگر کیا جائیگا۔
موئیرانگ کو ہندوستان کی تحریک آزادی کی تاریخ میں ایک اہم مقام حاصل ہے اور آزادی کا امرت مہوتسو کے تحت یہاں پر فوٹو نمائش کا انعقاد کافی اہم ہے۔ یہ موئیرانگ ہی تھا جہاں 14 اپریل 1944 کو پہلی مرتبہ آئی این اے کا جھنڈا لہرایا گیا تھا۔
منی پور کے ضلع بشنوپور میں موئیرانگ میں واقع آئی این اے میموریل آڈیٹوریم میں آزادی کا امرت مہوتسو پر پانچ روزہ فوٹو نمائش کے ورچوول افتتاح کے موقع پر لوک سبھا کے رکن ڈاکٹر آر کے رنجن سنگھ، ریاستی آرٹ اور ثقافت کے محکمے اور بشنوپور ضلع انتظامیہ کے کئی سینئر افسران موجود رہے۔ اس نمائش میں خاص طور پرتحریک عدم تعاون، سول نافرمانی، بھارت چھوڑو آندولن، ڈانڈی مارچ جیسے ہندوستان کی تحریک آزادی کے اہم واقعات کو اجاگر کیا گیا۔ ان میں خاص زور مہاتما گاندھی، نیتاجی سبھاش چندر بوس، سردار پٹیل اور آندولن کے دیگر رہنماؤں پر رہا۔جنہوں نے ملک کے لئے اپنے آپ کو قربان کردیا۔ ریجنل آؤٹ ریچ بیورو کے ملازمین اور پینل میں شامل فنکاروں نے حب الوطنی کے نغمے، سودیشی ڈھول نگاڑے، ہندوستانی رقص اور مارشل آرٹ کا مظاہرہ کیا۔ ساتھ ہی طلباء کے کوئز اور تقریری مسابقے اس پروگرام کے اہم باتوں میں شامل رہے۔
وہیں پٹنہ میں انوگرہ نارائن کالج میں نمائش کا انعقاد کیا گیا ہے۔ اس کالج کا نام انوگرہ نارائن سنگھ پر پڑا، جو اہم مجاہد آزادی تھے اور انہوں نے گاندھی جی کے چمپارن ستیہ گرہ کے دوران اہم کردار نبھایا تھا۔ نمائش میں بہار کے مجاہدین آزادی کے تعاون کو خاص طور سے اجاگر کیا گیا۔ ایل ای ڈی ٹی وی پر مجاہدین آزادی کے نادر فوٹیج کو پیش کیاگیا اور ایک ثقافتی پروگرام کا انعقاد بھی کیا جارہا ہے۔
بی او سی کی نمائشوں میں تصاویر کے ذریعے ہماری تحریک آزادی اور اس میں حصہ لینے والے لوگوں سے جڑے کچھ یادگار لمحوں کو سامنے رکھنے کی کوشش کی گئی ہے۔ یہ نمائشیں مہاتما گاندھی، نیتاجی سبھاش چندر بوس، سردار ولبھ بھائی پٹیل، پنڈت جواہر لال نہرو،محترمہ سروجنی نائیڈو، چکرورتی راج گوپال آچاری ، بال گنگادھر تلک، بپن چندرپال، لالہ لاجپت رائے اور انقلابی شخصیات جیسے شہید بھگت سنگھ، چندرشیکھر آزاد، رام پرساد بسمل جیسے انقلابیوں کی قربانی اور جدوجہد کو اجاگر کیا جائیگا۔
-----------------------
ش ح۔م ع۔ ع ن
U NO2487
(Visitor Counter : 165